«Selvportrett» har flere betydninger.
**Selvportrett** er en sjanger innen tegne- og malerkunst, forekommer også innenfor fotografi, der kunstneren portretterer seg selv. Det ble en ikke uvanlig foreteelse fra omkring 1500-tallet, og dyrkes fortsatt av enkelte kunstnere. 

Selvportrettene kan variere fra enkle strektegninger til forseggjorte ateliermalerier. Noen kunstnere har satset på stemningsbeskrivelse mere enn på portrettlikhet – men de fleste inneholder elementer som gjør dem gjenkjennelige for andre.

Motiver for å lage selvportretter kan variere, men et nærliggende er at etter at speilet ble utviklet, var modellen alltid tilgjengelig. Reklame var et annet: kunden kunne se hva kunstneren var god for når det gjaldt å få fram likhet. Et tredje moment har trolig vært å synliggjøre for seg selv og andre tidens gang, og egen utvikling som kunstner. Et fjerde kan ha vært å synliggjøre seg selv for ettertiden, noe som også gir en enkel forklaring på hvorfor enkelte kunstnere har malt seg selv inn som statister i malerier av flere sjangre.

Der finnes mange kjente selvportretter. Albrecht Dürers er velkjente. Rembrandt er kjent for flere fra forskjellige livsstadier. Edvard Munch laget flere, hvor den aldrende Munch med klokke og seng er det mest kjente. Også Odd Nerdrum har laget selvportretter, men bare ett som ble omstridt. Den finske maleren Helene Schjerfbeck lagde flere sterke selvportrett gjennom et langt kunstnerliv.

*Selfie*
--------

*Se også: Selfie*
I 2013 meldte VG at *selfie* hadde blitt kåret til årets nyord.

Galleri
-------

* Albrecht Dürer, Selvportrett, 1498Albrecht Dürer, Selvportrett, 1498
* Albrecht Dürer har her laget et selvgranskende bilde.Albrecht Dürer har her laget et selvgranskende bilde.
* Leonardo da Vinci, Selvportrett, ca. 1512Leonardo da Vinci, Selvportrett, ca. 1512
* Peter Paul Rubens, Selvportrett, med fru Isabella, ca. 1609Peter Paul Rubens, Selvportrett, med fru Isabella, ca. 1609
* Rembrandt van Rijn, Selvportrett,, 1630Rembrandt van Rijn, Selvportrett,, 1630
* Rembrandt van Rijn, Selvportrett,, ca. 1655Rembrandt van Rijn, Selvportrett,, ca. 1655
* Las Meninas,1656, viser Diego Velazquez ved staffeliet til venstre.*Las Meninas*,1656, viser Diego Velazquez ved staffeliet til venstre.
* Sandro Botticelli «De tre vismenn» med kunstner som statist. Sandro Botticelli «De tre vismenn» med kunstner som statist.
* Élisabeth Vigée-Lebrun, Selvportrett,, 1790Élisabeth Vigée-Lebrun, Selvportrett,, 1790
* Francisco de Goya, Selvportrett, 1815Francisco de Goya, Selvportrett, 1815
* Vincent van Gogh, Selvportrett, 1886–1887Vincent van Gogh, Selvportrett, 1886–1887
* Paul Gauguin, Selvportrett, 1893Paul Gauguin, Selvportrett, 1893
* Lovis Corinth,Selvportrett, med skjelett, 1896Lovis Corinth,Selvportrett, med skjelett, 1896
* Pierre-Auguste Renoir, Selvportrett, 1910Pierre-Auguste Renoir, Selvportrett, 1910
* Egon Schiele, Selvportrett 1912Egon Schiele, Selvportrett 1912
* Augusto De Luca, Selvportrett (fotografi) 2000Augusto De Luca, Selvportrett (fotografi) 2000

Referanser
----------

1. ↑  *VG:* Selfie er årets nyord

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** NDL **·** NKC
 |